Public procurement notice: Contract Notice
Published: 2023-06-02
Buyer: ΔΗΜΟΣ ΑΧΑΡΝΩΝ
Country: GR
Contract type: Services
Procedure: Open procedure
CPV classification: 79713000: Guard services
Estimated value: 330000 EUR
Submission deadline: 2023-07-03
Award criteria: Lowest price

Technical requirements: Παροχή Υπηρεσιών Φύλαξης & Επιτήρησης Κοινοχρήστων Χώρων και Οδών, Κτιρίων και Εγκαταστάσεων του Δήμου Αχαρνών
Η παρούσα σύμβαση αφορά την παροχή υπηρεσιών φύλαξης & επιτήρησης κτιρίων, εγκαταστάσεων & κοινοχρήστων χώρων του Δήμου Αχαρνών, οι οποίες έχουν ως στόχο τον αποκλεισμό, την παρεμπόδιση και αποτροπή εισόδου σε δημοτικά κτήρια, εγκαταστάσεις και χώρους του Δήμου ατόμων άσχετων με τη λειτουργία αυτών, κατά τις νυχτερινές ώρες, τριακόσιες εξήντα πέντε (365) ημέρες το χρόνο, για δώδεκα (12) μήνες.
Σκοπός της παρούσας παροχής υπηρεσιών είναι η αποτροπή τυχόν ενεργειών φθοράς και βανδαλισμού της δημόσιας περιουσίας από άτομα με παραβατική συμπεριφορά, καθώς και η γενικότερη ενίσχυση της αίσθησης ασφάλειας των δημοτών μέσα από την υπηρεσία αυτή.
Πέντε (5) εποχούμενες 8ωρες περιπολίες με οχήματα patrol σε καθημερινή βάση, όλες τις ημέρες της εβδομάδας, για δώδεκα (12) μήνες, με ενδεικτική ημερομηνία έναρξης υλοποίησης από την υπογραφή της σύμβασης και δημοσίευσης στο Κ.Η.Μ.ΔΗ.Σ., κατά τις ώρες 22:00-06:00, καλύπτοντας όλο τον πολεοδομικό ιστό του Δήμου, με 110 χλμ. περιπολίας ημερησίως.
Μία (1) εποχούμενη 8ωρη περιπολία με συνοδηγό σε καθημερινή βάση, όλες τις ημέρες της εβδομάδας για δώδεκα (12) μήνες, κατά τις ώρες 22:00-06:00, το οποίο θα λειτουργεί ως εποπτικό. Επιπλέον θα συνδράμει όπου υπάρχει ανάγκη σε όλους τους τομείς, ώστε να μην διακόπτεται η περιπολία για οποιονδήποτε λόγο, έχοντας αφήσει τον συνοδηγό – φύλακα στον τόπο του συμβάντος για τη διαχείριση της κατάστασης. Ο συνοδηγός του εποπτικού οχήματος patrol θα πρέπει να είναι και χειριστής drone, προκειμένου να επεμβαίνει στον εντοπισμό και τη διαχείριση έκτακτων καταστάσεων.
Αναγκαία η ανάθεση σε ιδιωτική επιχείρηση παροχής υπηρεσιών ασφαλείας η συνολική περιφρούρηση του Δήμου με οχήματα patrol και στις περιπτώσεις, όπου αυτό κρίνεται αναγκαίο, με drones. Με τον τρόπο αυτό, επιδιώκεται η μείωση της εγκληματικότητας και της παραβατικότητας στην περιοχή και δίνεται απάντηση σε πληθώρα αιτημάτων  δημοτών, οι οποίοι πλέον επιθυμούν διακαώς να αισθάνονται ασφαλείς.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της παρούσας δημόσιας σύμβασης. Οι οικονομικοί φορείς που συμμετέχουν στη διαδικασία σύναψης της παρούσας σύμβασης πρέπει επίσης να διαθέτουν Άδεια Λειτουργίας Ιδιωτικής Επιχείρησης Παροχής Υπηρεσιών Ασφαλείας (Ι.Ε.Π.Υ.Α.), από το Υπουργείο Προστασίας του Πολίτη (Ν.2518/1997 ΦΕΚ Α’ 164 όπως τροποποιήθηκε με τον Ν.3707/2008 ΦΕΚ Α’ 209) και την αρμόδια αρχή (Ελληνική Αστυνομία) για ημεδαπό υποψήφιο ή άδεια λειτουργίας για αλλοδαπό υποψήφιο, σύμφωνα με την ισχύουσα νομοθεσία στον τόπο εγκατάστασης, εν ισχύ, τόσο κατά τον χρόνο υποβολής της προσφοράς και τον χρόνο υποβολής των δικαιολογητικών της παρ. 2.2.9.2. όσο και κατά την διάρκεια της σύμβασης, σύμφωνα με την ισχύουσα νομοθεσία. Σε περίπτωση ανάκλησης της ανωτέρω άδειας, η σύμβαση θα καταγγέλλεται αζημίως από το Δήμο Αχαρνών.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται υποχρεωτικά να διαθέτουν οικονομική και χρηματοδοτική ικανότητα και να πληρούν σωρευτικά τα κάτωθι κριτήρια:
α) Οι υποψήφιοι οικονομικοί φορείς πρέπει να μην έχουν πάνω από μία (1) ζημιογόνα χρήση τα τελευταία τρία (3) έτη (2020, 2021, 2022) προ δημοσίευσης του παρόντος διαγωνισμού. Επισημαίνεται ότι σε περίπτωση ένωσης οικονομικών φορέων, η ανωτέρω προϋπόθεση θα πρέπει να πληρούται αυτοτελώς από έκαστο μέλος της ένωσης.
β) Οι υποψήφιοι οικονομικοί φορείς πρέπει να αποδεικνύουν πιστοληπτική ικανότητα ύψους συνολικά τουλάχιστον 2.000.000,00 € (δύο εκατομμυρίων  ευρώ), με κατάθεση βεβαίωσης αναγνωρισμένου πιστωτικού ιδρύματος για την πιστοληπτική ικανότητα της επιχείρησης.
γ) Οι υποψήφιοι οικονομικοί φορείς πρέπει να έχουν γενικό ελάχιστο μέσο κύκλο εργασιών για τα τρία τελευταία έτη των δημοσιευμένων ισολογισμών, ο οποίος θα πρέπει να είναι ίσος ή μεγαλύτερος με την εκτιμώμενη αξία της σύμβασης, συμπεριλαμβανομένου Φ.Π.Α.
Εάν ο συμμετέχων λειτουργεί ή ασκεί επιχειρηματική δραστηριότητα για χρονικό διάστημα μικρότερο του απαιτούμενου, τότε ο ελάχιστος κύκλος εργασιών θα πρέπει να καλύπτει την ανωτέρω προϋπόθεση, κατά τον χρόνο λειτουργίας του οικονομικού φορέα.
δ) Οι υποψήφιοι οικονομικοί φορείς πρέπει να διαθέτουν ασφαλιστήριο συμβόλαιο σε ισχύ Γενικής Αστικής Ευθύνης (λαθών και παραλείψεων), αθροιστικού ορίου τουλάχιστον 5.000.000,00 € με όριο ανά ζημία τα 3.000.000,00 €. Οι οικονομικοί φορείς φέρουν την υποχρέωση να διατηρούν το ως άνω ασφαλιστήριο συμβόλαιο σε ισχύ για χρονικό διάστημα αντίστοιχο με το χρόνο διάρκειας της σύμβασης που θα υπογραφεί. Με το συμβόλαιο θα καλύπτονται ζημίες ή βλάβες που τυχόν θα προκληθούν στις εγκαταστάσεις του Δήμου, στο εργαζόμενο σε αυτόν προσωπικό ή σε οποιονδήποτε τρίτο, από αποκλειστική αμέλεια του αναδόχου ή των υπαλλήλων του ή των προστηθέντων του.
Σε περίπτωση που στο ασφαλιστήριο συμβόλαιο προβλέπεται απαλλαγή πρέπει να υποβληθεί υπεύθυνη δήλωση του ν.1599/1986 όπως εκάστοτε ισχύει, στην οποία θα δηλώνεται ότι ο οικονομικός φορέας θα καλύψει μέχρι το ποσό της απαλλαγής τις όποιες υλικές ζημιές και σωματικές βλάβες προκύψουν. Η υπεύθυνη δήλωση υπογράφεται ψηφιακά από τον προσφέροντα και δεν απαιτείται το γνήσιο της υπογραφής. Στις περιπτώσεις όπου το ισχύον ασφαλιστήριο συμβόλαιο οικονομικού φορέα πληροί τις προδιαγραφές της παρούσας παραγράφου και των λοιπών όρων της διακήρυξης, αλλά έχει χρόνο λήξης προγενέστερο του χρόνου λήξης της σύμβασης που θα υπογραφεί, ο οικονομικός φορέας οφείλει να καταθέσει το ασφαλιστήριο συμβόλαιο συνοδευόμενο από υπεύθυνη δήλωση περί ανανέωσης του συμβολαίου πριν την λήξη του, για χρονικό διάστημα που θα καλύπτει κατ’ ελάχιστο το χρονικό διάστημα που υπολείπεται έως τη λήξη της σύμβασης.
ε) Το σύστημα μη επανδρωμένων αεροσκαφών (ΣμηΕΑ) των υποψηφίων οικονομικών φορέων απαιτείται να είναι ενταγμένο κατά την ημερομηνία υποβολής της προσφοράς σε ασφαλιστήριο συμβόλαιο για σωματικές βλάβες και υλικές ζημίες έναντι τρίτων με κατ΄ελάχιστον όριο ποσού 1.000.000,00€.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της παρούσας δημόσιας σύμβασης. Οι οικονομικοί φορείς που συμμετέχουν στη διαδικασία σύναψης της παρούσας σύμβασης πρέπει επίσης να διαθέτουν Άδεια Λειτουργίας Ιδιωτικής Επιχείρησης Παροχής Υπηρεσιών Ασφαλείας (Ι.Ε.Π.Υ.Α.), από το Υπουργείο Προστασίας του Πολίτη (Ν.2518/1997 ΦΕΚ Α’ 164 όπως τροποποιήθηκε με τον Ν.3707/2008 ΦΕΚ Α’ 209) και την αρμόδια αρχή (Ελληνική Αστυνομία) για ημεδαπό υποψήφιο ή άδεια λειτουργίας για αλλοδαπό υποψήφιο, σύμφωνα με την ισχύουσα νομοθεσία στον τόπο εγκατάστασης, εν ισχύ, τόσο κατά τον χρόνο υποβολής της προσφοράς και τον χρόνο υποβολής των δικαιολογητικών της παρ. 2.2.9.2. όσο και κατά την διάρκεια της σύμβασης, σύμφωνα με την ισχύουσα νομοθεσία. Σε περίπτωση ανάκλησης της ανωτέρω άδειας, η σύμβαση θα καταγγέλλεται αζημίως από το Δήμο Αχαρνών.

Award value: 330000